YeTTB O‘zbekistonda faoliyatini tiklaganidan beri umumiy qiymati 200 mln dollarga yaqin kelishuvlar imzolandi

Yevropa tiklanish va taraqqiyot banki O‘zbekistonda faoliyatini qayta boshlaganidan beri umumiy summasi 200 million dollarga yaqin bir necha kelishuv imzolandi. Bu haqda Investitsiyalar bo‘yicha davlat qo‘mitasining Facebook’dagi sahifasida xabar berildi.

Yirik kelishuvlar qatorida Milliy bank, Hamkorbank va “Ipoteka-bank”ka kredit liniyalari ajratilishini ko‘rsatish mumkin. Ular, xususan, qishloq hududlarida kichik va o‘rta biznesni moliyalashtirish imkoniyatlarini yaratadi.
Joylarda tadbirkorlarni YeTTB xizmatlari, bankning o‘zidan va kredit liniyalari orqali kredit olish jarayonlarini tushuntirishga qaratilgan seminarlar bo‘lib o‘tmoqda. Hozirgacha Farg‘ona, Navoiy, Toshkent va Nukusda shunday tadbirlar o‘tkazildi.